Ir-Regolament (KEE) Nru 1579/74 Tal-Kummissjoni
ta’ l-24 ta’ Ġunju 1974
dwar il-proċedura għall-kalkolu ta’ l-imposta ta’ importazzjoni fuq prodotti pproċessati miċ-ċereali u mir-ross u għall-iffissar bil-quddiem ta’ din l-imposta għal dawk il-prodotti u għal oġġetti ta’ l-ikel komposti mmanifatturati miċ-ċereali
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill Nru 120/67/KEE [1] tat-13 ta’ Ġunju 1967 dwar l-organiżazzjoni komuni tas-suq fiċ-ċereali, kif emendat l-aħħar bir-Regolament (KEE) Nru 1125/74 [2], U partikolarment l-Artikoli 15(3) u 24 tiegħu,
Wara li kkunsidrat ir-Regolament tal-Kunsill Nru 359/67/KEE [3] ta’ l-25 ta’ Lulju 1967 dwar l-organiżazzjoni komuni tas-suq tar-ross, kif emendat l-aħħar bir-Regolament (KEE) Nru 1129/74 [4], u partikolarment l-Artikoli 13(3) u 25 tiegħu,
Wara li kkunsidrat ir-Regolament tal-Kunsill (KEE) Nru 1052/68 [5] tat-23 ta’ Lulju 1968 dwar is-sistema ta’ importazzjoni u esportazzjoni għall-prodotti pproċessati miċ-ċereali u mir-ross, kif emendat l-aħħar bir-Regolament (KEE) Nru 881/73 [6], u partikolarment l-Artikoli 2(2) u 5 tiegħu,
Billi l-komponenti varjabbli ta’ l-imposta dwar il-prodotti pproċessati koperti bir-Regolament (KEE) Nru 1052/68 huma normalment iffissati għal xahar u mibdula bejn perjodu u ieħor f’linja mal-varjazzjonijiet ta’ l-imposta fuq il-prodotti bażiċi, billi dawn il-varjazzjonijiet mhux dejjem ikollhom effett immedjat fuq il-prezz ta’ prodotti pproċessati mpurtati; billi, oltre dan, ir-Regolament hawn fuq imsemmi jipprovdi li l-komponenti varjabbli m’għandhomx ikunu mibdula matul ix-xahar dement li l-varjazzjoni fl-imposta fuq il-prodotti bażiċi ma tilħaqx ċertu limitu biex tkun iffissata;
Billi, bil-għan ta’ l-implimentazzjoni ta’ l-Artikolu 5 tar-Regolament (KEE) Nru 1052/68, il-komponent varjabbli ta’ l-imposta dwar prodotti pproċessati li jikkwalifikaw għal rifużjoni ta’ produzzjoni mogħtija fuq prodotti bażiċi użati fil-manifattura għandhom ikunu mnaqqsa bl-ammont ta’ tali rifużjoni fuq il-kwantitajiet ta’ prodotti tali użati għall-kalkolu tal-komponent varjabbli;
Billi, skond l-Artikolu 15(3) tar-Regolament 120/67/KEE u l-Artikolu 13(3) tar-Regolament Nru 359/67/KEE, id-dispożizzjonijiet għall-iffissar avanzat ta’ l-imposta ta’ l-importazzjoni jista’ jkun estiż kollu kemm hu jew parti minnu biex ikopri il-prodotti pproċessati u l-affarijiet ta’ l-ikel komposti magħmula miċ-ċereali; billi, in vista tal-kondizzjonijiet tas-suq u l-bżonnijiet tal-kummerċ internazzjonali, fejn jidħlu dawn il-prodotti, tali estensjoni għandha titwettaq issa;
Billi, minħabba l-kondizzjonijiet fi u s-sensittività tal-kummerċ tax-xgħir, għandha ssir dispożizzjoni, fejn l-imposta tkun iffissata bil-quddiem, għal bdil tal-premium sabiex hekk dak ix-xgħir impurtat skond din is-sistema jasal sal-Komunità b’kondizzjonijiet li ma jkunux jistgħu iqallbu s-suq;
Billi r-Regolament tal-Kummissjoni (KEE) Nru 1080/68 [7] tas-26 ta’ Lulju 1968 dwar il-proċedura għall-kalkolu ta’ l-imposta fuq prodotti proċessati miċ-ċereali u mir-ross u għall-iffissar avanzat ta’ l-imposta għal xi wħud minn dawn il-prodotti, kif emendat l-aħħar bir-Regolament (KEE) Nru 1047/73 [8], jipprovdi biss għall-iffissar avanzat ta’ l-imposta ta’ l-importazzjoni għal ċerti prodotti; billi oltre hekk, dak ir-Regolament kien emendat diversi drabi; billi, fl-interess tal-kjarezza, dan għandu jkun irrimpjazzat b’dan ir-Regolament;
Billi l-miżuri li hemm pprovdut għalihom f’dan ir-Regolament huma skond l-opinjoni tal-Kumitat għall-Ġestjoni taċ-Ċereali,
ADOTTAT DAN IR-REGOLAMENT:
IT-TITOLU I
ALTERAZZJONI TA’ L-IMPOSTA
Artikolu 1
1. Billi, matul ix-xahar ta’ importazzjoni ta’ prodotti li jirreferi għalihom ir-Regolament (KEE) Nru 1052/68, l-imposta fis-seħħ għal 100 kg tal-prodott bażiku taqbeż b’0,25 unit ta’ akkont l-imposta medja, aġġustata skond it-tieni subparagrafu ta’ l-Artikolu 2(1) ta’ dak ir-Regolament, fuq l-istess kwantitajiet matul l-ewwel 25 jum tax-xahar preċedenti, il-komponent varjabbli ta’ l-imposta fuq il-prodott proċessat jiżdied b’ammont ugwali għall-eċċess aċċertat, arrotondat b’0,25 unità ta’ akkont jew l-eqreb multiplu ta’ 0,25 unità ta’ akkont, l-ammont ta’ tali eċċess imbagħad ikun immultiplikat bil-koefiċjent muri fil-kolonna 4 ta’ l-Anness għar-Regolament (KEE) Nru 1052/68.
Din iż-żieda tapplika fil-jum segwenti għall-aċċertament ta’ l-eċċess.
Billi, sussegwentement matul l-istess xahar, l-imposta fis-seħħ tkun differenti b’mhux inqas minn 0.25 unità ta’ akkont għal kull 100 kg tal-prodott bażiku mill-komponent varjabbli miżjud kif speċifikat fuq (qabel il-multiplikazzjoni b’dak imsemmi fuq), dak il-komponent varjabbli jkun miżjud jew imnaqqas b’ammont ugwali għad-differenza aċċertata, arrotondata sa 0.25 unità ta’ akkont, bid-differenzi arrotondati jkunu multiplikati bil-koefiċjent imsemmi fuq.
Iżda, l-ammont ta’ imposta ma jista fl-ebda każ ikun imnaqqas taħt il-livell iffissat fl-ewwel jum tax-xahar.
2. Għall-applikazzjoni tal-paragrafu 1 tal-prodotti li huma skond is-sottotitolu tat-tariffa 23.02 A, l-imposta fuq 100 kg tal-"prodott bażiku" tkun kkalkulata billi jingħaddu flimkien l-imposti fuq 100 kg ta’ qamħ komuni, 100 kg barli u 100 kg qamħirrun u jkun kollox diviż bi 3.
IT-TITOLU II
Imposta fuq prodotti li jikkwalifikaw għal rifużjoni ta’ produzzjoni
Artikolu 2
Il-komponent varjabbli ta’ l-imposta kalkulat skond l-Artikolu 2 tar-Regolament (KEE) Nru 1052/68 applikabbli għal 100 kg tal-prodotti proċessati elenkati fl-Artikolu 6 tar-Regolament jkun imnaqqas b’ammont ugwali għar-rifużjoni ta’ produzzjoni mogħti fid-data ta’ l-importazzjoni għal:
(a) 180 kg ta’ qamħirrun għall-ipproċessar, fejn jidħlu qamħirrun midħun għall-industrija tal-birra;
(b) 161 kg ta’ qamħirrun għall-ipproċessar tal-lamtu, fejn jidħlu dqiq u smida tas-sago, manioc, arrowroot, salep u għeruq oħra u basal li jaqgħu skond is-sottotitolu 07.06A tat-Tariffa Doganali Komuni;
(ċ) 220 kg ta’ qamħ komuni għall-ipproċessar tal-lamtu, fejn jidħol il-lamtu tal-qamħ;
(d) 152 kg ta’ ross imfarrak għall-ipproċessar tal-lamtu, fejn jidħol il-lamtu tar-ross;
(e) 161 kg ta’ qamħirrun għall-ipproċessar tal-lamtu, fejn jidħol lamtijiet għajr dawk tal-qamħ jew ross;
(f) 400 kg ta’ qamħ komuni għall-ipproċessar tal-lamtu, fejn jidħol il-gluten tal-qamħ;
(g) 200 kg ta’ qamħirrun għall-ipproċessar tal-lamtu, fejn jidħlu residwi mill-manifattura tal-lamtu mill-qamħirrun (esklużi likuri likwidi konċentrati), ta’ kontenut tal-protejini, ikkalkulat fuq il-prodott niexef, li jeċċedi 40 % fl-użin;
(h) 210 kg ta’ qamħirrun għall-ipproċessar tal-lamtu, fejn jidħol il-glukożju bi jew mingħajr mingħajr togħmiet jew materji koloranti f’forma ta’ trab kristallin abjad, kemm jekk kif ukoll jekk mhux agglomerat;
(i) 161 kg ta’ qamħirrun għall-ipproċessar tal-lamtu, fejn jidħol kwalunkwe glukożju ieħor, u xiropp tal-glukożju, minn jew mingħajr togħmiet u koloranti.
IT-TITOLU III
IFFISSAR AVANZAT TA’ L-IMPOSTA
Artikolu 3
1. Fejn jidħlu importazzjonijiet tal-prodotti li hemm riferenza għalihom fl-Artikolu 1(d) tar-Regolament Nru 120/67/KEE u fl-Artikolu 1(c) tar-Regolament Nru 359/67/KEE, l-imposta applikabbli fil-jum li fih saret l-applikazzjoni għal-liċenza, jekk l-applikant hekk jitlob meta japplika għal-liċenza, u dment li jagħmel hekk qabel 1300 siegħa, ikun applikabbli fejn tidħol importazzjoni li tkun affettwata fi kwalunkwe żmien matul il-perjodu tal-validità tal-liċenza.
Fil-każ li hemm riferenza għalih fis-sottoparagrafu preċedenti, l-imposta tkun aġġustata jekk ikun meħtieġ in relazzjoni għall-prezz iffissat fis-seħħ matul ix-xahar ta’ l-importazzjoni għall-prodotti bażiċi għall-kalkolu tal-komponent varjabbli ta’ l-imposta, mingħajr preġudizzju għall-applikazzjoni possibbli tat-tieni sottoparagrafu ta’ l-Artikolu 15(3) tar-Regolament Nru 120/67/KEE.
Dan l-aġġustament isir biż-żieda jew it-tnaqqis ta’ l-imposta bid-differenza bejn il-prezz bażiku fis-seħħ fix-xahar ta’ l-applikazzjoni għal 100 kg tal-prodott bażiku u dak fis-seħħ fix-xahar ta’ l-importazzjoni b’dik id-differenza tkun aġġustata bil-koefiċjent muri fil-kolonna 4 ta’ l-Anness għar-Regolament (KEE) 1052/68.
2. Rigward il-prodotti li huma skond it-titolu tat-tariffa Nru 11.07 jiżdied premium mall-imposta ffissata bil-quddiem. Dan il-premium ikun, għal kull 100 kg tal-prodotti pproċessati, ugwali għall-premium applikabbli skond l-Artikolu 15 tar-Regolament Nru 120/67/KEE u skond ir-Regolament tal-Kunsill Nru 140/67/KEE [9] ta’ l-21 ta’ Ġunju 1967 dwar ir-regoli għall-iffissar avanzat ta’ l-imposti fuq iċ-ċereali, kif emendati l-aħħar bir-Regolament (KEE) Nru 2435/70 [10], u skond l-iskala fis-seħħ fil-jum li fih tkun saret l-applikazzjoni għal-liċenza, għall-kwantità tal-prodott bażiku meħud bħala bażi għall-kalkolu tal-komponentvarjabbli ta’ l-imposta.
Mingħajr preġudizzju għall-applikazzjoni possibbli ta’ l-Artikolu 9(b) tar-Regolament Nru 140/67/KEE, il-premium jkun stabbilit in relazzjoni għax-xahar ta’ l-importazzjoni attwali tal-prodott ipproċessat, il-premium applikabbli għal importazzjoni effettwata matul l-aħħar xahar tal-validità tal-liċenza ta’ importazzjoni li jkun ugwali għal dak applikabbli għall-importazzjoni effettwata matul ix-xahar preċedenti.
Artikolu 4
Għal kull prodott kopert b’dan it-Titolu, l-perjodu li għalih huwa possibbli li tikseb iffissar avanzat ta’ l-imposta jista’ jkun ridott skond il-proċedura stipulata fl-Artikolu 26 tar-Regolament Nru 120/67/KEE.
IT-TITOLU IV
Dispożizzjonijiet Ġenerali
Artikolu 5
L-Istati Membri għandhom jikkomunikaw lill-Kummissjoni fil-ħmistax ta’ kull xahar fejn għandu x’jaqsam ix-xahar preċedenti:
(a) il-kwantitajiet totali tal-prodotti pproċessati li għalihom ikunu nħarġu liċenzi ta’ importazzjoni;
(b) il-kwantitajiet li għalihom inħarġu liċenzi ta’ importazzjoni b’iffissar avanzat ta’ l-imposta.
Dawn il-partikolaritajiet għandhom ikunu mqassma skond ir-rati speċifiċi ta’ imposta fuq il-prodotti.
Artikolu 6
Regolament (KEE) Nru 1080/68 huwa għalhekk imħassar.
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-24 ta’ Ġunju 1974.